EkBass/fiwiki-20250220-pages-articles huggingface dataset:
HMS Africa (1781)

HMS Africa oli Britannian kuninkaallisen laivaston vuonna 1781 vesillelaskettu Inflexible-luokan 64-tykkinen kolmannen luokan linjalaiva. == Valmistus == Alus tilattiin 11. helmikuuta 1778 Adams and Barnardilta Deptfordista ja Amiraliteetti vahvisti tilauksen 29. helmikuuta. Köli laskettiin 2. maaliskuuta. Alus laskettiin vesille 11. huhtikuuta 1781 ja valmistui sekä varustettiin heinäkuussa Deptfordissa ja Woolwichissa. Valmistuskustannukset olivat 39 003 puntaa 24 shillinkiä ja 7 pennyä, mikä sisälsi takiloinnin ja varustamisen.Winfield, Rif s. 109 == Palvelus == Yhdysvaltain vapaussodassa alus lähetettiin alkuvuodesta 1782 Intiaan kommodori Sir Richard Bickertonin viiden aluksen osastossa, joka ei kuitenkaan kerennyt vuoden 1782 taisteluihin. Alus osallistui 1783 vapaussodan viimeiseen [[[Cuddaloren taistelu|meritaisteluun Cuddaloressa]]. Se palasi Britteinsaarille saatuaan tiedon rauhan solmimisesta. Napoleonin sodissa alus osallistui lokakuussa 1805 Trafalgarin taisteluun päällikkönään Henry Digby. Alus saapui taistelualueelle tietämättä Nelsonin taistelusuunnitelmaa ja taisteli perinteisen linjataistelun mukaisesti vaihtaen täyslaidallisia ranskalais-espanjalaisen laivaston alusten kanssa. Tykkivenesodassa aluksen päällikkönä oli John Barrett. Alus suojasi 15. lokakuuta 1808 Karlskronasta lähtenyttä 137 kauppa- alukseen saattuetta apunaan mörssärialus HMS Thunder sekä kaksi tykein aseistettua prikiä. Saattue ankkuroi 20. lokakuuta Öresundiin Malmön edustalle. Puolilta päivin havaittiin Tanskan laivaston tykkiveneiden lähestyvän saattuetta, jolloin Africa saapui estämään niitä. Tanskalaiseen kommodori J. C. Kriegerin johtamaan osastoon kuului 25 tykkivenettä ja seitsemän aseistettua purtta, joissa oli yhteensä noin 70 raskasta tykkiä ja noin 1 600 miestä. Puoli kaksi tuuli tyyntyi estäen African liikkumisen. Tykkiveneet ryhmittyivät linjalaivan tykkien katveisiin ja tykkituli alusten välillä jatkui pimeän tuloon. Africalla sai surmansa yhdeksän ja 51 haavoittui mukaan lukien aluksen päällikkö. Alus oli niin pahoin vaurioitunut, että sen piti palata Karlskronaan korjattavaksi. Saattue kuitenkin pääsi määränpäähänsä. Vuoden 1812 sodassa aluksen päällikkönä oli John Bastard. Alus kuului Sir Philip Broken laivueeseen, joka ajoi sodan alussa tuloksetta takaa 'USS Constitutionia. Alus romutettiin toukokuussa 1814 Portsmouthissa. ==Lähteet== * * === Viitteet === Luokka:Inflexible-luokan linjalaivat Luokka:Trafalgarin taistelu
Dreadnought-luokka (linjalaiva)

Dreadnought-luokka oli Britannian kuninkaallisen laivaston kolmen aluksen muodostama 98-tykkinen toisen luokan linjalaivaluokka, jonka alukset suunnitteli Sir John Henslow. == Alukset == Sir John Henslow'n suunnitelma uudeksi alustyypiksi hyväksyttiin Amiraliteetissa 20. maaliskuuta 1788. Luokan neljäs alus HMS Ocean, joka tilattiin 9. joulukuuta 1790, tilattiin uudelleen muutetun suunnitelman mukaisena vuonna 1797. Luokan alukset uudelleen luokiteltiin 12 naulan toisen luokan linjalaivoiksi vuonna 1808 ja 104-tykkisiksi ensimmäisen luokan linjalaivoiksi helmikuussa 1817.Winfield, Rif s. 24 Luokan aseistuksena oli alimmalla tykkikannella 28 kappaletta 32 naulan, keskimmäisellä tykkikannella 30 kappaletta 18 naulan ja yimmällä tykkikannella 30 kappaletta 12 naulan tykkiä. Puolikannella oli kahdeksan ja etukannella kaksi 6 naulan tykkiä. 6 naulan tykit vaihdettiin 12 naulan tykkeihin vuonna 1792. Dreadnought-luokan linjalaivatWinfield, Rif s. 24-25 Nimi Telakka Kölinlasku Vesille Palvelus Kohtalo HMS Neptune Deptfordin telakka huhtikuu 1791 28. tammikuuta 1797 huhtikuu 1797 romutettu 1818 HMS Temeraire Chathamin telakka heinäkuu 1793 11. syyskuuta 1798 maaliskuu 1799 romutettu 1838 HMS Dreadnought Portsmouthin telakka heinäkuu 1788 13. kesäkuuta 1801 kesäkuu 1801 romutettu 1857 == Lähteet == * * === Viitteet === *
Dark Sun

Dark Sun on Dungeons & Dragons -roolipelin kampanjamaailma, joka sijoittuu post-apokalyptiselle aavikkoplaneetta Athakselle. TSR, Inc. julkaisi sen vuonna 1991. Wizards of the Coastin uusintajulkaisu Dungeons & Dragonsin neljännen version säännöille ilmestyi vuonna 2010. == Maailma == Ankara ilmasto ja noitakuninkaiden tyrannia ovat luoneet Athakseen korruptoituneen ja väkivaltaisen kulttuurin, jossa orjuus on yleistä. Taikuuden käyttö aiheuttaa vakavia ympäristövahinkoja. Hahmotkin ovat erilaisia verrattuna muihin fantasiamaailmoihin, esimerkiksi haltiat (elves) ovat epäluotettavia ja puolituiset (halflings) kannibaaleja. Jumaluudet katosivat vuosisatoja sitten. === Tarina === Tarina alkaa ajasta jolloin aurinko oli sininen ja maailma täynnä vettä. Tähän aikaan puolituiset olivat planeetan ainoita asukkaita, mutta heidän käyttämänsä taikuus aiheutti Ruskeana aaltona tunnetun ympäristöonnettomuuden (), joka lähes tuhosi meren. Puolituiset onnistuivat taikuutensa avulla keräämään auringon energiaa Ruskean aallon torjumiseen, mutta tämä aiheutti auringon muuttumisen keltaiseksi ja meren tilalle tuli rehevää kasvillisuutta. Eloon jääneistä puolituisista syntyivät muut humanoidirodut ja loput vetäytyivät eristyksiin vuorille unohtaen ennen mahtavan sivilisaationsa. Seuraavana aikana syntyi mahtava Rajaat-olento, joka keksi noituuden. Toinen hänen keksimänsä tekniikka suojeli luontoa ja toinen tuhosi sitä. Hän suunnitteli muiden rotujen paitsi puolituisten tuhoamista, jota varten hän loi 15 Champion-olentoa. Tästä alkoi Cleansing Wars -aika. Championit nousivat kapinaan ja vangitsivat Rajaatin varjoulottuvuuteen. Rajaatin ja championeiden käyttämä taikuus autioitti maata ja muutti sen polttavaksi aavikoksi. Championeista tuli noitakuninkaita, jotka jakoivat selvinneet kaupunkivaltiot keskenään. == Julkaisut == Dark Sunia käytetään videopeleissä Dark Sun: Shattered Lands, Dark Sun: Wake of the Ravager ja Dark Sun Online: Crimson Sands. == Lähteet == == Aiheesta muualla == * Virallinen fanisivu Luokka:Dungeons & Dragons -kampanjamaailmat Luokka:Kuvitteelliset aavikot
Johanna Nordblad

Johanna Nordblad (s. 1975) on suomalainen vapaasukeltaja. Hän on edustanut Suomea vapaasukelluksessa maajoukkuetasolla. Hän on myös toiminut miesten maajoukkueen valmentajana vuoden 2014 MM-kisoissa Italiassa . Lisäksi hän on pitänyt hallussaan pituussukelluksen maailmanennätystä . Nordblad on lajin pioneereja Suomessa. Hän aloitti laitesukelluksen 1990-luvulla ja kokeili vapaasukellusta vuosituhannen vaihteessa. Vapaasukelluksessa ”vapauden” tunne kiehtoi Nordbladia, eikä hän ole harrastuksen aloitettuaan enää suostunut käyttämään laitteita sukeltaessaan . Vapaasukellustausta innoitti Nordbladia kokeilemaan myös jään alla tapahtuvaa vapaasukellusta. Keväällä 2015 hän teki 50 m sukelluksen jään alla pukeutuneena pelkkään uimapukuun. Maaliskuussa 2021 hän sukelsi kansainvälisen urheilusukellusorganisaation CMAS:n järjestämässä tapahtumassa jään alla 103 metriä ajassa 2.42 käyttäen uimapukua, uimalakkia ja kaulapainoa. Hän on opiskellut 1990-luvulla animaatiotaidetta ja tekee kansainvälistä dokumenttielokuvaa vapaasukelluksesta ja toimii myös vapaasukelluksen opettajana Helsingissä. == Lähteet == Luokka:Vapaasukeltajat Luokka:Suomalaiset urheilijat Luokka:Vuonna 1975 syntyneet Luokka:Elävät henkilöt
Puttegga

Puttegga (myös Pyttegga) on Møren ja Romsdalin läänin korkein vuori, Rauman ja Norddalin kuntien rajalla, Norjassa. Huipun korkeus merenpinnan tasosta on 1 999 metriä. Se on osa Skandeihin kuuluvaa Tafjordfjellan vuoristoa. == Lähteet == Luokka:Møren ja Romsdalin läänin vuoret Luokka:Skandit
Näköpiiri (1999–2002)

Näköpiiri oli suomalainen yhteiskunnallinen aikakauslehti, joka ilmestyi vuosina 1999–2002. ”Metapoliittinen” lehti ei määritellyt itseään minkään aatesuunnan edustajaksi, mutta lehden sivuilla käsiteltiin myönteisessä valossa niin sanottua kolmas tie -ajattelua, nationalismia, kommunitarismia ja niin sanottua uutta oikeistoa sekä kritisoitiin arvo- ja talousliberalismia, avointa maahanmuuttopolitiikkaa ja monikulttuurisuutta. Lehti ilmestyi elinaikanaan vain kolme kertaa. Suunniteltu neljäs numero jäi julkaisematta. Lehteä julkaisi Julkaisuyhdistys Edistys ry. Lehden perustaja ja vastaava toimittaja oli Tapio Linna. Toimitukseen kuuluivat hänen lisäkseen Pekka Palolahti ja Rami Leskinen. == Katso myös == * Sarastus == Lähteet == == Aiheesta muualla == * Näköpiirin arkisto Luokka:Suomalaiset kulttuurilehdet Luokka:Suomalaiset yhteiskunnalliset lehdet Luokka:Ilmestymästä lakanneet suomalaiset aikakauslehdet
William Marttila

William Erick Marttila (6. maaliskuuta 1884 Simo – 1963 Palm Beach, Florida) oli amerikansuomalaisen työväen- ja osuustoimintaliikkeen vaikuttaja sekä maatalouden tutkija. Marttila kävi kansakoulun, oli sepän opissa ja liittyi Kemin työväenyhdistykseen. Vuonna 1900 hän muutti Yhdysvaltoihin, jossa hän opiskeli maatalousopistossa. Marttila liittyi amerikansuomalaiseen työväenliikkeeseen vuonna 1906. Hän työskenteli Toverin, Työmiehen ja Eteenpäin-lehden liikkeenhoitajana sekä perustamansa Pelto ja Koti -lehden toimittajana. Amerikan Suomalaisen Sosialistijärjestön suuntataisteluissa vuonna 1914 Marttila kuului radikaaleihin ja 1920-luvulla kommunisteihin, joista hän erosi vuonna 1931. Marttila oli perustamassa useita osuusliikkeitä, työskenteli niiden liikkeenhoitajana ja kirjoitti ahkerasti osuustoiminnasta. Hänen kirjallisesta tuotannostaan merkittävin on Maataloudellinen käsikirja. ==Teoksia== * Maataloudellinen käsikirja. 1 osa. Worcester: Amerikan Suom. Kustannusliikkeiden Liitto, 1928. * Maataloudellinen käsikirja. 2 osa. Worcester: Amerikan Suom. Kustannusliikkeiden Liitto, 1930. * Osuustoiminta ja sen merkitys luokkataistelussa. Superior: Amerikan Suomalaisten Sosialististen Kustannusliikkeiden Liitto, 1930. ==Lähteet== Luokka:Amerikansuomalaiset henkilöt Luokka:Osuustoimintaliikkeen vaikuttajat Luokka:Yhdysvaltalaiset toimittajat Luokka:Vuonna 1884 syntyneet Luokka:Vuonna 1963 kuolleet
Carnatic-luokka

Carnatic-luokka oli Britannian kuninkaallisen laivaston kahdeksan 74-tykkisen kolmannen luokan linjalaivan muodostama alusluokka, jonka alukset pohjautuivat Ranskan laivastolta 1761 vallattuun Courageuxiin. == Suunnittelu == Luokka perustui HMS Bellonan miehistön Ranskan laivastolta Vigon taistelussa 13. elokuuta 1761 valtaamaan Courageuxiin, jonka oli suunnitellut Jean Geoffroy. Se oli valmistettu 1751 Brestissä.Winfield, Rif s. 47 Luokan neljän ensimmäisen aluksen aseistuksena oli alemmalla tykkikannella 28 kappaletta 32 naulan ja ylemmällä tykkikannella saman verran 18 naulan tykkejä. Lisäksi puolikannella oli neljätoista ja keulakannella neljä 9 naulan tykkiä.Winfield, Rif s. 57 Kahden seuraavan hieman pidennetyn aluksen aseistus oli tykkikansilla sama, mutta puolikannelle sijoitettiin kaksi yhdeksän naulan tykkiä ja kaksitoista 32 naulan karronadia. Lisäksi keulakannella oli kaksi yhdeksän naulan tykkiä ja kaksi 32 naulan karronadia sekä peräkannella kuusi 18 naulan karronadia.Winfield, Rif s. 76 Kaksi viimeistä alusta muodostavat toisinaan oman Blake-luokan. Niiden tykkikansia oli pidennetty :ä ja niiden valmistukseen oli käytetty Holsteinista hankittua puutavaraa. Alusten puolikansille asennettiin neljä 12 naulan tykkiä ja kymmenen 32 naulan karronadia. Etukannella oli neljä 12 naulan ja kaksi 32 naulan karronadia sekä takakannella kuusi 18 naulan karronadia.Winfield, Rif s. 79 == Alukset == Carnatic-luokan linjalaivat Nimi Telakka Kölinlasku Vesille Palvelus Kohtalo HMS Carnatic Henry Adams & William Barnad, Deptford maaliskuu 1780 21. tammikuuta 1783 maaliskuu 1783 romutettu 1825 HMS Colossus William Cleverley, Gravesend lokakuu 1782 4. huhtikuuta 1787 kesäkuu 1787 haaksirikkotunut 1798 HMS Leviathan Chathamin telakka toukokuu 1782 9. lokakuuta 1790 tammikuu 1793 myyty 1848 HMS Minotaur Woolwichin telakka tammikuu 1788 6. marraskuuta 1793 helmikuu 1794 haaksirikkoutunut 1810 HMS Aboukir Josiah & Thomas Brindley, Frindsbury kesäkuu 1804 18. marraskuuta 1807 toukokuu 1808 myyty 1838 HMS Bombay Deptfordin telakka lokakuu 1805 28. maaliskuuta 1808 kesäkuu 1808 romutettu 1825 HMS Blake Deptford huhtikuu 1806 23. elokuuta 1808 syyskuu 1808 myyty 1816 HMS San Domingo Woolwich kesäkuu 1806 3. maaliskuuta 1809 maaliskuu 1809 myyty 1816 == Lähteet == * * === Viitteet === *
Jonny Lee Miller

Jonathan "Jonny" Lee Miller (s. 15. marraskuuta 1972 Kingston upon Thames, Lontoo), on brittiläis-yhdysvaltalainen näyttelijä, joka on esiintynyt useissa elokuvissa ja televisiosarjoissa. Millerin isoisä on näyttelijä Bernard Lee. ==Valikoitu filmografia== ===Elokuva=== Elokuvat Elokuvat Elokuvat Elokuvat Vuosi Suomenkielinen nimi Alkuperäinen nimi Rooli 1995 Hakkerit Hackers Dade Murphy 1996 Trainspotting Trainspotting Simon "Sick Boy" Williamson 1997 Hehkutuksia Afterglow Jeffrey Byron 1997 Sodan uhrit Regeneration 2nd Lt. Billy Prior 1999 Plunkett & Macleane Plunkett & Macleane Macleane 1999 Kasvattitytön tarina Mansfield Park Edmund Bertram 2000 Dracula 2000 Dracula 2000 Simon Sheppard 2000 Kohtalokas aavistus Complicity Cameron Colley 2000 Love, Honour and Obey Love, Honour and Obey Jonny 2002 The Escapist The Escapist Denis Hopkins 2003 Byron Byron Lordi Byron 2004 Mindhunters Mindhunters Lucas Harper 2004 Melinda ja Melinda Melinda and Melinda Lee 2005 Æon Flux Æon Flux Oren Goodchild 2006 The Flying Scotsman The Flying Scotsman Graeme Obree 2009 Endgame Endgame Michael Young 2012 Dark Shadows Dark Shadows Roger Collins 2012 Byzantium Byzantium kapteeni Ruthven 2017 T2 Trainspotting T2 Trainspotting Simon "Sick Boy" Williamson ===Televisio=== Televisio Televisio Televisio Televisio Televisio Vuosi Suomenkielinen nimi Alkuperäinen nimi Rooli Lisätietoja 2006–2007 Smith Smith Tom 7 jaksoa 2008–2009 Eli Stone Eli Stone Eli Stone 26 jaksoa 2009 Emma Emma Mr. Knightley Televisiominisarja 2010 Dexter Dexter Jordan Chase 8 jaksoa 2012–2015 Holmes NYC Elementary Sherlock Holmes 75 jaksoa ==Lähteet== ==Aiheesta muualla== * * Luokka:Englantilaiset näyttelijät Luokka:Vuonna 1972 syntyneet Luokka:Elävät henkilöt
Veikkolan pesäpallostadion

Veikkolan pesäpallostadion on Lappajärvellä sijaitseva pesäpallokenttä. Kentällä järjestetään Ykköspesiksen Itä-Länsi-ottelut heinäkuussa 2024. == Historiaa == Vuonna 1920 Lappajärven Veikot osti suojekuskunnan kanssa tontin ja ensimmäiset yleisurheilukilpailut kentällä käytiin vuonna 1921. Stadio Nissin valmistuttua vuonna 1985 kenttä on jäänyt pesäpallokentäksi. Hiekkatekonurmi valmistui kentälle kesällä 2011 ja samalla kenttä nimettiin Veikkolaksi. Naisten Superpesis-joukkueen noustua Superpesikseen kaudeksi 2017 päätettiin syksyllä 2016 purkaa vanha huoltorakennus ja rakentaa uusi huoltorakennus ja kuuluttamo sekä laajentaa katsomoita. == Lähteet == Luokka:Pesäpallostadionit Luokka:Lappajärven rakennukset ja rakennelmat
Duodecimin Nuoren tutkijan palkinto

Duodecimin Nuoren tutkijan palkinto on lääkäriseura Duodecimin joka toinen vuosi myöntämä palkinto itsenäisen tutkimuskykynsä osoittaneelle etevälle lääketieteen tutkijalle, joka ei ole vielä täyttänyt 38 vuotta. Palkinnon arvo on 10 000 euroa, puolet Matti Äyräpään palkinnon summasta. Duodecim-seuran hallitus valitsee palkinnon saajan Suomen Lääketieteen Säätiön stipendivaliokunnan tekemän ehdotuksen pohjalta. ==Palkitut== * 1985 Jukka Finne * 1987 Sirpa Jalkanen * 1989 Hannele Yki-Järvinen * 1991 Taina Pihlajaniemi * 1993 Tomi Mäkelä * 1995 Marikki Laiho * 1997 Olli Ritvos * 1999 Tapio Visakorpi * 2001 Kristiina Vuori * 2003 Akseli Hemminki * 2005 Mika Rämet * 2007 Jukka Westermarck * 2009 Mikko Niemi * 2011 Markus Juonala * 2013 Tuomas Rissanen * 2015 Ville Leinonen * 2017 Erika Jääskeläinen * 2020 Juho Joutsa * 2021 Joonas Kauppila Lähde: == Lähteet == Luokka:Suomalainen Lääkäriseura Duodecim Luokka:Suomalaiset tiedepalkinnot Luokka:Lääketieteen palkinnot
Intel Kaby Lake

Kaby Lake on Intelin koodinimi 14 nanometrin Skylake-mikroarkkitehtuurin seuraajalle. Kaby Laken toimitukset alkoivat heinäkuussa 2016.https://techreport.com/news/30417/intel-begins-shipping-kaby-lake-cpus- to-manufacturers/ Kaby Lake tuli markkinoille vuoden 2017 tammikuussa. Kaby Laket tuovat mukanaan uutta Intel Optane -muistitekniikka RAM-kampoihin. Optanen lupaillaan pienentävän RAM-muistin viivettä kymmenistä mikrosekunneista kymmeniin nanosekunteihin. Kaby Laket tulevat olemaan yhteensopivia vanhempien Skylake-yhteensopivien emolevyjen kanssa. Tällöin ei kuitenkaan pystytä hyödyntämään Optane-tekniikkaa. == Ominaisuudet == Kaby Lake lisää koneeseen natiivin USB 3.1 -tuen, jonka takia Skylake-emolevyt tarvitsivat kolmannen osapuolen lisätarvikkeen tukeakseen USB 3.1 -portteja. Se sisältää myös uuden grafiikka-arkkitehtuurin parantaakseen tehoa 3D-grafiikassa ja 4K-videon toistossa. Kaby Lake tuo mukanaan myös natiivin HDCP 2.2 -tuen.Intel Skylake Thread. Anandtech-foorumi. Microsoft Windows on julkisesti ilmoittanut tukevansa Kaby Lake prosessoreita vain Windows 10 ja uudemmilla käyttöjärjestelmillään.https://www.techradar.com/news/software/operating- systems/intel-s-latest-cpus-will-only-support-windows-10-1327487 == Lähteet == Luokka:Intelin suorittimet Luokka:Suoritinarkkitehtuurit
4-tert-butyylikatekoli

4-tert-butyylikatekoli (C10H14O2) on katekolin johdannaisiin kuuluva aromaattinen orgaaninen yhdiste. Yhdistettä käytetään polymeeriteollisuudessa hapettumisenestoaineena ja estämään eräiden monomeerien polymeroitumista varastoinnin aikana. ==Ominaisuudet, valmistus ja käyttö== 4-tert- butyylikatekoli on huoneenlämpötilassa vaaleankeltaista kiteistä ainetta, joka liukenee hieman veteen ja jolla on taipumus muodostaa veden kanssa niin kutsuttuja konjugaattiliuoksia. Vettä paremmin yhdiste liukenee orgaanisiin liuottimiin muun muassa etanoliin, kloorattuihin hiilivetyihin ja aromaattisiin hiilivetyihin. 4-tert-butyylikatekolia valmistetaan katekolin ja isobuteenin välisellä Friedel–Crafts-alkylointireaktiolla.Helmut Fiege, Heinz- Werner Voges, Toshikazu Hamamoto, Sumio Umemura, Tadao Iwata, Hisaya Miki, Yasuhiro Fujita, Hans-Josef Buysch, Dorothea Garbe& Wilfried Paulus: Phenol Derivatives, Ullmann's Encyclopedia of Industrial Chemistry, John Wiley & Sons, New York, 2000. Viitattu 20.11.2015 Yhdistettä käytetään estämään eräiden monomeerien kuten styreenin ja butadieenin polymeroituminen varastoinnin aikana ja sitä lisätään myös polybutadieenin ja polystyreenin valmistusprosessiin hallitun polymeroinnin aikaansaamiseksi. Esimerkiksi styreeniin lisätään polymerisaatioinhibiittoriksi 4-tert-butyylikatekolia 10-50 mg/kg. Yhdiste toimii myös polymeerien hapettumisestoaineena ja hapettumisenestoaineena hajusteissa.Denis H. James & William M. Castor: Styrene, Ullmann's Encyclopedia of Industrial Chemistry, John Wiley & Sons, New York, 2011. Viitattu 20.11.201 ==Lähteet== Luokka:Fenolit
Sepänlampi (Ikaalinen)

Sepänlampi on Pirkanmaalla Ikaalisissa Sipsiössä sijaitseva lampi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Sepänlampi on osa Kyrösjärven lähialuetta. == Maantietoa == Sen pituus on 250 metriä, leveys 150 metriä ja sen pinta-ala on 2,3 hehtaaria. Lampi sijaitsee peltomiseman keskellä ja sen lähiympäristö on suota. Siihen ei laske yhtään ojaa ja sen laskuoja lähtee lounaiskulmasta ja virtaa 500 metriä laskien Kyrösjärven Majoosselällä Kirkkolahteen. Rantaviiva on 600 metriä pitkä. Rantaan ei ole rakennettu mitään eikä sinne johda tietä. Lähimmät rakennukset kuuluvat läheiselle Sepän maatilalle. == Lähteet == Luokka:Kyrösjärven lähialue Luokka:Ikaalisten järvet
Iso Särkijärvi (Ikaalinen)

Iso Särkijärvi on Pirkanmaalla Ikaalisissa Riitialan Särkiperällä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Iso Särkijärvi on osa Kyrösjärven lähialuetta. == Maantietoa == Se on 100 metriä pitkä ja 50 metriä leveä lampi, joka on jäänne suuremmasta kuivatetusta järvestä. Järven ympäristö on soistuvaa metsää ja länsipuoli päättyy laajan peltoaukean reunaan. Rannoilla ei ole rakennuksia eikä sinne johda teitä. == Historiaa == "Iso Särkijärvi" on piirretty Ikaalisten pitäjänkartassa 1800-luvulta melko suureksi järveksi. Se on ollut 10–20-kertainen "Wähä Särkijärveen" verrattuna, joka on nykyään isompi järvi kuin Iso Särkijärvi. Saman, mutta selkeämmillä väreillä, näkee isojakokartasta vuodelta 1812. Kartoilla oleva rantaviivan muoto seuraa varsin tarkasti vuonna 1911 toimitetun vesijättömaan jakoasiakirjan karttaa. Jakoasiakirjan mukaan Iso Särkijärven vesijättöalue oli 1,5 kilometriä pitkä ja 700 metriä leveä. Vesijätön kartassa on myös muutamia järveen liittyviä nimiä. Järvellä oli luoteiskulmassa "Isosaari". Sen pohjoispuolella sijaitsi "Hirsitelanlahti" tai "Kirsitelanlahti". Järven koilliskulmassa oli ison kokoinen "Tenkoolinlahti". Eteläpäässä, missä sijaitsi laskuojan luusua, oli "Kaitalahti". Vuonna 1876 haki tilanomistaja Konrad Örling ja yhdessä hankkeen muiden kumppanien kanssa lupaa laskea "Isosärkijärvi". Päätös kuivatuksesta saatiin seuraavana vuonna 1877 ja järvenlaskua tehtiin vuodesta 1881 alkaen 15 osakkaan voimin. Vuonna 1901 täydennettiin aiemmin luotua isojakoa, ja siinä toimituskartassa näkyy osittain lasketun "Särkijärven" rantaviivan muoto. Järven eteläpäässä on kaksi terävän muotoista lahtea, jotka työntyvät lounaaseen ja kaakkoon. Vuosina 1911–1913 toimitettiin syntyneille vesijättömaille "sovintojakoa", kuten asiakirjassa mainitaan. Jakoperusteina olivat "kyläosuudet". Kartasta mitattuna "Särkijärvi" oli tuolloin 900 metriä pitkä ja 100–150 metriä leveä. Eteläpäässä työntyi kaakkoon 150 metriä pitkä lahti. Jaettavan vesijättömaan äärimitat olivat alkuperäisen järven mittaisia, mutta keskellä ollutta vesialuetta ei vielä jaettu. Vesijättömaita oli jakamassa 14 (18? ) tilaa. Vuonna 1958 kokoontuivat taas samat 14 tilallista jakamaan loput kuivatetusta järvenpohjasta. Vuonna 1913 veden peitossa ollut alue oli nyt saatu lähes kuivaksi. Vain kaksi tai ehkä kolme pientä vesiallasta on jäänyt kuivattamatta. Vuode 1959 peruskartassa kuivattaminen oli edistynyt niin, että järvestä oli jäljellä kaksi pientä lampea, joista nykyinen lampi oli suurempi. Vuoden 1984 peruskartassa ylempi lampi oli kartasta kadonnut ja isompi lampi oli pienentynyt. == Lähteet == Luokka:Kyrösjärven lähialue Luokka:Ikaalisten järvet Luokka:Ikaalisten reitin valuma-alueen kuivatetut järvet
Pihnarinlampi

Pihnarinlampi eli Pinnarinlampi on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Pihnarinlampi on osa Pihnarinlammen valuma-aluetta. == Maantietoa == Se on 450 metriä pitkä ja alle 100 metriä leveä järvi, joka sijaitsee metsämaastossa loivassa painanteessa. Sen rannat ovat suota ja paikoin avosuota. Lampeen laskee kolme suo-ojaa ja sen laskuoja Pihnarinluoma lähtee lammen eteläpäästä ja virtaa noin 5 kilometriä laskien Kyrösjärveen Ruskanselkään Kovelahdessa. Lammen rannalle on rakennettu yksi vapaa-ajan asunto, jolle johtaa metsäautotie valatieltä 23. Noin 200 metriä pohjoisessa järven ohittaa käytöstä poistettu Haapamäen ja Porin välinen rautatie ja 600 metriä pohjoisessa ohittaa sen valtatie 23. Parkanon ja Ikaalisten välinen raja kulkee 600 metriä lännessä. == Lähteet == Luokka:Kyrösjärven alue Luokka:Ikaalisten järvet
Kaihtonjärvi

Kaihtonjärvi eli Kaiotonjärvi on Pirkanmaalla Ylöjärven Viljakkalan Hirvilahdessa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Kaihtonjärvi on osa Kyrösjärven lähialuetta. == Maantietoa == Järvi on 250 metriä pitkä, 50 metriä leveä ja sen pinta-ala on 2,2 hehtaaria. Se sijaitsee metsämaastossa notkossa ja sen lähirannat ovat avosuota. Siihen laskee yksi pelto-oja ja sen laskuoja lähtee järven pohjoispäästä ja virtaa 1,3 kilometriä Kyrösjärven Viljakkalanselälle Parvilahteen. Järven rantaviiva on 650 metriä pitkä. Järven rannassa tai sen lähellä ei ole rakennuksia eikä sinne johda teitä. Järven etelärantaan päättyy suuri pelto. == Historiaa == Vuoden 1799 isojakokartassa lammella oli nimi "Kaitonjärvi". Se sijaitsi pitkänomaisen suon keskellä. Suot olivat tuolloin niittyä. Järvellä ei ollut laskuojaa, joka on kaivettu sille myöhemmin. Ilmeisesti ojan vuoksi lampi näyttää nykyään pienemmältä. == Lähteet == Luokka:Kyrösjärven lähialue Luokka:Viljakkalan järvet
BMW 3-sarja (E30)

BMW E30 on BMW 3-sarjan toisen sukupolven malli, jota valmistettiin vuosina 1982–1993. Se korvasi edeltäneen E21-mallin ja seuraajaksi tuli E36. BMW E30 -mallin perusrakenteeseen perustuu myös avoauto BMW Z1. == BMW 3-sarja (E30) 1982–1993 == BMW 3-sarja uudistui täysin vuoden 1982 lopussa. Ulkoiset muutokset edeltäjään verrattuna olivat kuitenkin vain pieniä. Suurin tekninen uudistus tehtiin takajousitukseen. Työn laatu oli yksityiskohtia myöten korkeatasoista ja ohjaamoergonomiassa uusi 3-sarja oli edelläkävijä. 3-sarjan hinnat olivat lähes Mercedes-Benzin tasolla, ja erityisesti suurempien moottorien lisähinnat olivat hyvin korkeita. Aluksi mallivaihtoehdot olivat 316 (90 hv), 318i (105 hv), 320i (125 hv) ja 323i (139 hv). Täysin uutena korimallina 3-sarjaan esiteltiin neliovinen sedan vuonna 1984. Sekin oli kuitenkin kaksiovisen tavoin takaistuintiloiltaan varsin ahdas. Vuonna 1985 malli 323i korvattiin 171-hevosvoimaisella 325i:llä. Markkinoille tulivat samaan aikaan myös nelivetoinen 325iX ja dieselmalli 324d. Kaikkein suorituskykyisin malli M3 esiteltiin syksyllä 1985. M3-mallissa oli nelisylinterinen 2,3-litrainen 200 hevosvoiman tehon tuottava moottori. Alkuvuodesta 1987 myös 3-sarjaan saatiin 2,4-litrainen turbodiesel. Syksyllä 1987 esiteltiin ensimmäinen 3-sarjan farmarimalli, joka oli nimeltään Touring. Farmari oli aluksi saatavana malleina 320i, 325i ja 324td. Myöhemmin valikoima täydentyi 318i:llä ja 316i:llä. Tavaratila Touringissa ei ollut erityisen suuri. Vuosimallin 1988 3-sarjaa uudistettiin kevyesti. Muutoksia tehtiin esimerkiksi puskureihin ja takavaloihin. Ajovaloihin tuli uusi ellipsoiditekniikka. 318i-malliin tuli uusi suorituskykyisempi ja taloudellisempi M40-moottori, jossa on hyödynnetty V12-moottorin teknisiä ratkaisuja. Uuden moottorin teho oli 115 hevosvoimaa. Keväällä 1988 1,8 litran kaasutinmoottorilla varustettu 316 korvattiin 1,6-litraisella M40-moottorilla varustetulla 316i:llä. Tehoa oli 102 hevosvoimaa ja vääntö kasvoi vanhaan moottoriin verrattuna huomattavasti. Syksyllä 1989 esiteltiin urheilullinen 318iS, jossa oli 136-hevosvoimainen neliventtiilimoottori. == Lähteet == == Aiheesta muualla == 3-sarja (E30) Luokka:D-segmentin autot Luokka:1980-luvun autot Luokka:1990-luvun autot
Portin

Portin on muun muassa seuraavien suomalaisten henkilöiden sukunimi: * Anja Portin (s. 1971), kirjailija * Fredric Portin (s. 1989), suunnistaja * Göran Portin (1929–2001), juristi, korkeimman oikeuden oikeusneuvos * Jens Portin (s. 1984), jalkapalloilija * Johan Portin (s. 1961), näyttelijä, teatteriohjaaja ja urheilutoimittaja * Jonas Portin (s. 1986), jalkapalloilija * Marja Liisa Portin (s. 1966), kilpasuunnistaja * Marko Portin (s. 1970), klarinetisti, säveltäjä * Petter Portin (1940–2023), geneetikko, professori * Sigurd Portin (1906–1979), päätoimittaja ja toimitusjohtaja * Tuula Portin, o.s. Polvi (s. 1966), Miss Suomi.
Antti Pramila

Antti Veli Juhani Pramila (21. tammikuuta 1951 Kuusamo – 20. joulukuuta 2006 Oulu) oli suomalainen tekniikantutkija ja professori. Hän oli vuosina 1984–1988 Tampereen teknillisen korkeakoulun lujuusopin professori ja vuodesta 1988 lähtien Oulun yliopiston lujuusopin ja mekaniikan professori. Hänen tutkimusalaansa ovat muun muassa tietokoneavusteinen lujuus- ja värähtelyanalyysi ja numeeristen menetelmien soveltaminen virtausmekaniikassa.Facta 2001, WSOY 1985, 13. osa, palsta 72 == Lähteet == Luokka:Suomalaiset insinöörit Luokka:Suomalaiset professorit Luokka:Tampereen teknillisen yliopiston professorit Luokka:Oulun yliopiston professorit Luokka:Vuonna 1951 syntyneet Luokka:Vuonna 2006 kuolleet
Abdelhamid Abaaoud

Abdelhamid Abaaoud (, 18. marraskuuta 1987 Sint-Jans-Molenbeek, Belgia – 18. marraskuuta 2015 Saint-Denis, Ranska) oli marokkolaistaustainen belgialainen islamilainen terroristi ja Isis-järjestön jäsen. Abaaoudia on epäilty useiden terrori-iskujen suunnittelusta, mukaan lukien Pariisin terrori-iskut marraskuussa 2015. Abaaoudin isä muutti Marokosta Belgiaan vuonna 1975.http://yle.fi/uutiset/kuka_on_pariisin_iskujen_suunnittelija_abdelhamid_abaaoud/8464163 Vuosina 2014–2015 Abaaoud taisteli Isisin puolesta Syyrian sisällissodassa. Hänen uskottiin olleen osallisena neljässä kuudesta Ranskassa vuoden 2015 aikana estetystä iskusta. Hän oli suunnittelemassa noin 130 ihmishenkeä vaatineita Pariisin terrori-iskuja marraskuussa 2015. Abaaoud kuoli viisi päivää noiden iskujen jälkeen poliisioperaatiossa Saint-Denisissä. Kuoleman vahvisti Pariisin syyttäjä François Molins.Pääetsitty kuoli poliisirynnäkössä. Aamulehti 20.11.2015, s. A22 Abaaoudilla uskottiin olleen läheiset välit Isisin johtajaan Abu Bakr al-Baghdadiin. == Lähteet == Luokka:Isis Luokka:Belgialaiset henkilöt Luokka:Terroristit Luokka:Vuonna 1987 syntyneet Luokka:Vuonna 2015 kuolleet
Nils Procopé

Nils Gabriel Procopé (1871–1941) oli suomalainen kenraalimajuri. Hän oli pääesikunnan päällikkö 1918, päämajoitusmestari 1919. Hänet ylennettiin 1923 kenraalimajuriksi.Facta 2001, WSOY 1985, 13. osa, palsta 195 == Lähteet == Luokka:Suomalaiset kenraalit Luokka:Vuonna 1871 syntyneet Luokka:Vuonna 1941 kuolleet
Carl Procopé

Carl Albert Fredrik Procopé (1848–1920) oli suomalainen kenraalimajuri (ylennys 1920). Hän oli Uudenmaan tarkka-ampujapataljoonan komentaja 1895–1902.Facta 2001, WSOY 1985, 13. osa, palsta 195 == Lähteet == Luokka:Suomalaiset kenraalit Luokka:Vuonna 1848 syntyneet Luokka:Vuonna 1920 kuolleet
Clemente Russo

Clemente Russo (s. 27. heinäkuuta 1982 Marcianise) on italialainen amatöörinyrkkeilijä ja olympiamitalisti. 181 senttimetriä pitkä ja 91 kilogrammaa painava Russo edustaa GS Fiamme Oroa ja kilpailee raskaassasarjassa.http://www.sports- reference.com/olympics/athletes/ru/clemente-russo-1.html Russo saavutti hopeaa vuoden 2008 kesäolympialaisista Pekingistä ja uusi saavutuksen vuoden 2012 kesäolympialaisissa Lontoossa. Vuoden 2004 kesäolympialaisissa Ateenassa Russo sijoittui yhdeksänneksi. MM-kilpailuista Russolla on kaksi kultaa, vuosilta 2007 ja 2013. EU-mestaruuskilpailuista Russolla on yksi kulta sekä yksi hopea ja Välimeren kilpailuista kaksi kultaa. Russon valmentajana toimii nyrkkeilyn olympiamitalisti Francesco Damiani.Kares, Yrjö: Damiani toi uuden mestarin Tampereelle. Aamulehti 20.11.2015, s. A26 Russo on naimisissa judoka Laura Maddalonin kanssa.https://web.archive.org/web/20130429173032/http://www.london2012.com/athlete/russo- clemente-1099437/ == Lähteet == Luokka:Italialaiset nyrkkeilijät Luokka:Italialaiset olympiamitalistit Luokka:Vuonna 1982 syntyneet Luokka:Elävät henkilöt
Prosenttiliike

Prosenttiliike on 1980-luvun alussa Suomessa syntynyt vapaa kansalaistoiminta. Sen tavoitteena oli nostaa Suomen kehitysapu Yhdistyneiden kansakuntien määrittelemälle tasolle, joka on 0,7 prosenttia kansantuotteesta. Halukkaat maksavat prosentin tuloistaan joka kuukausi jollekin järjestölle, joka antaa katastrofiapua, tekee kehitysyhteistyötä tai solidaarisuustyötä.Facta 2001, WSOY 1985, 13. osa, palsta 209 Liikkeen ansiosta syntyi vuonna 1985 Kehitysyhteistyön palvelukeskus Kepa.Kepa, Historia == Lähteet == Luokka:Kehitysyhteistyö
Pudasjärven maatalousoppilaitos

Pudasjärven maatalousoppilaitos oli Pudasjärvellä vuosina 1950–1993 toiminut maatalousalan oppilaitos, jossa peruslinjan yleisjakson jälkeen oli erikoistumislinjoja. Linjat olivat viljelijä-, viljelijä-koneenkorjaaja- ja karjanhoitajalinja. Tilan pinta-ala oli 739 hehtaaria, josta viljeltyä noin 50 hehtaaria.Facta 2001, WSOY 1985, 13. osa, palsta 234Tietoja ammatillista koulutusta antavien oppilaitosten ja ammattikorkeakoulujen nykytilasta ja muutoksista vuosina 1990–2006 s. 79 (lakkautusvuoden lähde) (pdf) == Lähteet == Luokka:Pudasjärven oppilaitokset Luokka:Suomen maatalouden historia Luokka:Suomalaiset maatalousalan oppilaitokset Luokka:Entiset suomalaiset oppilaitokset
Leo Mattson

Leo Mattson (17. heinäkuuta 1887 Tornionjokilaakso, Ruotsi – 6. helmikuuta 1970 Lake Worth) oli amerikansuomalainen toimittaja ja työväenliikkeen aktivisti. Metsätyöläisen perheeseen syntynyt Mattson muutti vuonna 1906 Yhdysvaltoihin, jossa hän työskenteli Michiganin ja Minnesotan kaivoksissa. Hän liittyi sosialistiseen liikkeeseen ja opiskeli Työväen Opistossa. Amerikan Suomalaisen Sosialistijärjestön suuntataisteluissa vuonna 1914 Mattson kuului radikaaleihin ja työskenteli sen jälkeen Sosialistin toimittajana. Myöhemmin Mattson toimi kommunistisessa Yhdysvaltain Suomalaisessa Sosialistijärjestössä ja International Workers’ Orderissa. Hän työskenteli Uusi Kotimaa ja Eteenpäin -lehtien toimittajana sekä Työmiehen päätoimittajana vuosina 1931–1935 ja 1945–1950. ==Teoksia== * F. D. Roosevelt, J. Stalin, W. Churchill: elämäkerrallisia kuvauksia. Superior: Työväen Lehtiliikkeiden Kustannuskomitea, 1944. * Neljäkymmentä vuotta: kuvauksia ja muistelmia Amerikan suomalaisen työväenliikkeen toimintataipaleelta 1906-1946 (toimittaja). Superior: Finnish American Mutual Aid Society, I. W. O., 1946. ==Lähteet== Luokka:Amerikansuomalaiset henkilöt Luokka:Yhdysvaltalaiset toimittajat Luokka:Vuonna 1887 syntyneet Luokka:Vuonna 1970 kuolleet
Lauri Puhakka

Lauri Yrjö Wilhelm Puhakka (25. maaliskuuta 1921 SortavalaKuka kukin on 1978, s. 750 Runeberg.org. Viitattu 13.4.2018. – 27. syyskuuta 1991Kuka kukin on 2001, s. 1103. Otava, Helsinki 2000.) oli suomalainen tekniikantutkija ja emeritusprofessori. Hän oli Teknillisen korkeakoulun koneenrakennusopin, erityisesti höyrytekniikan, professori vuosina 1969–1981.Facta 2001, WSOY 1985, 13. osa, palsta 239 Lauri Puhakan isä oli poliitikko Yrjö Puhakka. == Lähteet == Luokka:Suomalaiset insinöörit Luokka:Suomalaiset professorit Luokka:Teknillisen korkeakoulun professorit Luokka:Vuonna 1921 syntyneet Luokka:Vuonna 1991 kuolleet
Jules Ladoumègue

Jules Ladoumègue (10. joulukuuta 1906 Bordeaux – 2. maaliskuuta 1973 Pariisi) oli ranskalainen keskimatkojen juoksija. Ladoumègue oli 1 000 metrin, 1 500 metrin, mailin ja 2 000 metrin maailmanennätyksen juoksija. Hän sai olympiahopeamitalin 1 500 metrillä Amsterdamin olympialaisissa vuonna 1928. ==Lähteet== Luokka:Ranskalaiset keskimatkojen juoksijat Luokka:Ranskalaiset olympiamitalistit Luokka:Vuonna 1906 syntyneet Luokka:Vuonna 1973 kuolleet
Polvenkylä

Polvenkylä on kylä Kurikan kaupungissa Etelä-Pohjanmaalla. Parinsadan asukkaan kylä sijaitsee noin 16 kilometriä Kurikan keskustasta lounaaseen. Valtaosa Polvenkylän asutuksesta on keskittynyt Teuvan Norinkylään ja Kauhajoen Hangaskylään johtavan tien varrelle. Lähin koulu on Miedonkylässä.Polvenkylä , Kurikan kylät -esite, Seinäjoen Seudun Kehittämisyhdistys Liiveri ry 2011. Viitattu 20.11.2015. Kylässä sijaitsee motocrossrata ja enduroreitti.Radat – Kurikan rata , Kurikan Enducross -yhdistys. Viitattu 20.11.2015. Kylässä on myös valaistu pururata, talvisin hiihtolatu. Kylässä käy Kurikan kirjastoauto. ==Lähteet== ==Aiheesta muualla== *Ketola, Jouko: Kurikan Polvenkylän historia 1750-luvun ensimmäisestä asukkaasta tähän päivään. Omakustanne, 2009. *Laari, Veikko: Sukua ja henkilöitä Polvenkylästä. Omakustanne, 2012. ISBN 978-952-93-0280-2. Luokka:Kurikan kylät
Puken kapina

Puken kapina oli 1436 Ruotsissa puhjennut kapina, jossa vastapuolina olivat Erik Puke kannattajineen ja Kaarle VIII Knuutinpoika Bonde kannattajineen. Hänet vangittiin ja teloitettiin.Facta 2001, WSOY 1985, 13. osa, palsta 250 == Lähteet == Luokka:Ruotsin keskiaika Luokka:Kapinat Luokka:1430-luku
Mieto

Mieto (myös Mietaa ja Mietaankylä) on kylä Kurikan kaupungissa Etelä- Pohjanmaalla. Noin 900 asukkaan Mietaankylä sijaitsee kuusi kilometriä Kurikan keskustasta etelään. Kylän läpi virtaa Kauhajoki kohti Kurikan keskustaa. Mietaankylän alapuolella joki yhtyy Jalasjokeen ja muuttuu Kyrönjoeksi. Kylässä on oma alakoulu, ja Kurikan kirjastoauto käy siellä viikoittain. Mietaan Nuorisoseura on ollut vuosikymmeniä tunnettu tanssipaikka, ja nuorisoseurantalolla on nykyisin monenlaista liikuntatoimintaa. Tripuusensillan pielessä joessa on uimaranta.Tripuusensillan uimapaikka , Seikkaile Suupohjassa -sivusto, Suupohjan kehittämisyhdistys ry. Viitattu 20.11.2015. Kurikan seurakunnalla on Miedossa seurakuntakoti.Mieto , Kurikan kylät -esite, Seinäjoen Seudun Kehittämisyhdistys Liiveri ry 2011. Sivu 20–21. Viitattu 20.11.2015. Mieto tunnetaan entisen kilpahiihtäjän ja kansanedustajan Juha Miedon kotikylänä.Valkea irti Mietaan kylässä Kurikassa - tuning-autot vaarassa , Ilta-Sanomat 14.12.2013. Viitattu 20.11.2015. ==Lähteet== Luokka:Kurikan kylät
Bamakon hotelli-isku 2015

Bamakon hotelli-isku tapahtui 20. marraskuuta 2015, kun ainakin 10 aseistautunutta miestä hyökkäsi Malin pääkaupungissa Bamakossa sijaitsevaan Radisson Blu Hotel- hotelliin. Hotelli on yhdysvaltalaisomisteinen, ja suosittu liikemiesten sekä lentoyhtiöiden työntekijöiden keskuudessa. Hyökkäyksessä otettiin 170 panttivankia, joista 30 oli hotellin työntekijöitä. Ainakin 27 ihmistä kuoli hyökkäyksessä. Erikoisjoukot pelastivat jäljellä olevat panttivangit. Al-Qaidaan kytkeytyvä Al-Murabitoun-jihadistiryhmä julisti itsensä iskun tekijäksi mikroblogipalvelu Twitterissä. ==Hyökkäys== Kaksi asemiestä otti 170 ihmistä panttivangiksi (140 asiakasta ja 30 työntekijää). Kymmenen Kiinan kansalaista, kaksikymmentä Intian kansalaista, kuusi Yhdysvaltain kansalaista, seitsemän Algerian kansalaista, joista kuusi diplomaatteja, kaksi Venäjän kansalaista, kaksi Marokon kansalaista, seitsemän Turkish Airlinesin työntekijää ja tuntematon määrä Ranskan kansalaisia oli raportoitu panttivangiksi. Kaksitoista Air Francen työntekijää oli myös rakennuksessa, mutta heidät evakuoitiin onnistuneesti. Kolme Yhdistyneiden kansakuntien työntekijää pääsi pois rakennuksesta, mutta sisälle jääneiden määrää ei tiedetty. Useita MINUSMAn (Multidimensional Integrated Stabilization Mission in Mali) edustajia oli hotellissa kokouksessa maan rauhaa koskien. Guinealainen laulaja Sekouba Bambino oli hotellissa hyökkäyksen aikaan, mutta pääsi turvallisesti pois. Asestautuneet miehet saapuivat hotellille noin kello 7.00 UTC, diplomaattikilvillä varustetulla autolla. Malin armeijan komentaja Modibo Nama Traoré raportoi, että vähintään 10 aseistautunutta mieshenkilöä hyökkäsi hotelliin huutaen "Allahu akbar!" ennen vartijoiden ampumista ja panttivankien ottoa. Kassim Traoré, malilainen journalisti, sanoi että panttivankien täytyi tunnustaa uskonsa islamiin, Šahadalla, tapana erottaa muslimit ja ei-muslimit. Malin erikoisjoukot saartoivat hotellin. YK:n rauhanturvaajat tukivat Malin armeijaa hyökkäyksen lopettamiseksi. 25 Yhdysvaltain sotilashenkilöstön jäsentä auttoi Malin viranomaisia evakuoimisessa. ==Hyökkääjä== Hyökkäyksen aikana Al-Murabitoun julisti itsensä ja Al-Qaidan iskun tekijäksi Twitterissä. Al-Murabitoun oli jihadistiryhmä, joka koostui tuaregeista ja arabeista. Ryhmä teki yhteistyötä Al-Qaidan kanssa. Ryhmä muodostui vuonna 2013, ja sitä johti Mokhtar Belmokhtar. Se toimi Saharan aavikon alueilla. Ryhmä otti vastuun myös useista muista iskuista Malissa vuosien 2014 ja 2015 välillä. ==Reaktiot== * Malin presidentti Ibrahim Boubacar Keïta keskeytti valtiovierailunsa Tšadissa palatakseen Bamakoon. * Ranskan armeija on läsnä Malissa sen sisällissotaan liittyen. Ranskan ulkoministeri Laurent Fabius ilmoitti, että Ranska tekee kaikkensa iskun pysäyttämiseksi. * Ison-Britannian ja Australian suurlähetystöt kehottivat kansalaisiaan välttämään matkustamista Maliin, ja maan sisällä olevien kansalaisten seuraavan toiminta-ohjeita ja pysymään sisätiloissa. Yhdysvallat toimeenpanivat varoituksen ulkona liikkumisesta. == Lähteet == Luokka:Malin historia Luokka:Vuoden 2015 terrori-iskut Luokka:Islamilainen terrorismi Luokka:Panttivankikriisit
Paul Goodison

Paul Martin Goodison, MBE (s. 29. marraskuuta 1977 Sheffield) on brittiläinen kilpapurjehtija ja olympiavoittaja. 180 senttimetriä pitkä ja 78 kilogrammaa painava Goodison edustaa Ulley Sailing Clubia ja kilpailee laser- luokassa.http://www.sports-reference.com/olympics/athletes/go/paul- goodison-1.html Goodison saavutti kultaa laserista vuoden 2008 kesäolympialaisista Pekingistä. Vuoden 2004 kesäolympialaisissa hän oli neljäs ja vuoden 2012 kesäolympialaisissa seitsemäs. MM-kilpailuista hän on saavuttanut yhden kullan ja yhden pronssin. EM-kilpailuista Goodisonilla on kolme kultaa, viisi hopeaa ja yksi pronssi. Goodison nimettiin uutena vuotena 2009 Brittiläisen imperiumin ritarikunnan jäseneksi (MBE). == Lähteet == Luokka:Brittiläiset kilpapurjehtijat Luokka:Brittiläiset olympiavoittajat Luokka:Brittiläisen imperiumin ritarikunta Luokka:Vuonna 1977 syntyneet Luokka:Elävät henkilöt
Kalle Saramäki

Kalle Saramäki (s. 27. heinäkuuta 1994 Jyväskylä) on suomalainen jääkiekkoilija, joka pelaa II-divisioonajoukkue Vaajakosken Pelikaaneissa. Hän on pelipaikaltaan vasen laitahyökkääjä. == Ura == Saramäki on JYPin kasvatti. Hän toimi kaudella 2010–2011 seuran B2-nuorten varakapteenina. Saramäki oli kaudella 2012–2013 JYPin A-nuorten kolmanneksi paras maalintekijä 12 osumallaan. Kevään 2013 pudotuspeleissä hän jakoi kolmella osumallaan joukkueen sisäisen maalipörssin voiton Oula Palveen kanssa. Kaudella 2013–2014 Saramäki debytoi miesten peleissä. Hän pelasi tulokaskautensa Mestis-joukkue JYP-Akatemiassa tehden 50 runkosarjaottelussa tehot 7+6=13. Saramäki voitti joukkueen sisäisen tehotilaston lukemalla +8. Kaudeksi 2015–2016 Saramäki nimettiin JYP-Akatemian varakapteeniksi. Hän nousi kauden mittaan myös joukkueen kapteeniksi Mikko Virtasen noustua JYPin SM-liigajoukkueeseen. Saramäki itsekin debytoi siellä kauden aikana saaden tililleen kaksi runkosarjaottelua. Hän teki liigadebyyttinsä loukkaantumissuman aikana 20. marraskuuta 2015 Pelicansia vastaan. Saramäki merkittiin JYPin nelosketjuun Joel Sundin viereen, kun joukkue pelasi ottelun vain kolmella täydellä hyökkäysketjulla. Hän sai ottelussa jääaikaa 10.55 minuuttia. Saramäki teki ottelussa myös liigauransa avausmaalin heti ensimmäisessä vaihdossaan ajassa 2.25. Jari Korhonen valitsi hänet ottelun Alumnien tähtien kolmostähdeksi. Saramäki siirtyi kaudeksi 2016–2017 vuoden mittaisella sopimuksella Mestis- joukkue Savonlinnan Pallokerhon riveihin. Hän oli 16 osumallaan joukkueen kolmanneksi paras maalintekijä Teemu Lepauksen kanssa. Saramäki voitti kauden päätteeksi Mestiksen mestaruuden. Joulukuussa hän teki SaPKon kanssa vuoden mittaisen jatkosopimuksen. Kauden 2017–2018 päätteeksi hän voitti Mestis- pronssia. Saramäki pelasi kauden aikana myös yhden ottelun lainalla JYPin SM- liigajoukkueessa helmikuussa 2018. Kaudeksi 2018–2019 Saramäki siirtyi vuoden mittaisella sopimuksella Mestis-joukkue KeuPa HT:hen. Hän ei ehtinyt pelata joukkueessa yhtään sarjaottelua, kunnes Saramäen sopimus purettiin yhteisymmärryksessä lokakuussa 2018. Hän oli kokonaan pelaamatta kaksi kautta, kunnes Saramäki siirtyi kaudeksi 2020–2021 vuoden mittaisella sopimuksella II- divisioonajoukkue Vaajakosken Pelikaaneihin. == Muuta == Saramäki valmistui ylioppilaaksi Voionmaan lukiosta syksyllä 2013. == Tilastot == 2013–2014 JYP- Akatemia Mestis 50 7 6 13 10 – – – – – 2014–2015 JYP-Akatemia Mestis 46 6 10 16 14 6 0 2 2 4 2015–2016 JYP-Akatemia Mestis 35 4 9 13 12 – – – – – JYP SM- liiga 2 1 0 1 2 – – – – – 2016–2017 SaPKo Mestis 48 16 8 24 24 12 2 1 3 6 2017–2018 SaPKo Mestis 48 10 10 20 20 6 0 3 3 0 JYP SM-liiga 1 0 0 0 0 – – – – – 2018–2019 ei pelannut 2019–2020 ei pelannut 2 kautta yhteensä SM-liiga 3 1 0 1 2 – – – – – 5 kautta yhteensä Mestis 227 43 43 86 80 24 2 6 8 10 == Lähteet == * * * === Viitteet === Luokka:Suomalaiset jääkiekkoilijat Luokka:Vuonna 1994 syntyneet Luokka:Elävät henkilöt
Flora Fennica

Flora Fennica () on Elias Lönnrotin kokoama ensimmäinen suomenkielinen kasvio. Se ilmestyi vuonna 1860. Teos herätti myös ulkomaalaisen tiedeyhteisön kiinnostuksen. Teos on 1 240 sivua pitkä ja käsittää noin 900 näytettä ja 650 kuvaa. Herbaarion kasvit kattavat hyvin laajan otannan kasvistosta; harvinaisuuksista aina peltojen rikkaruohoihin. Kasvistossa on myös kasveja, jotka ovat hävinneet kokonaan tai selvästi harvinaistuneet Suomen luonnossa. Lönnrot uudisti teoksensa helmikuussa 1866. Uuden painoksen hän oli tehnyt Thiodolf Saelanin kanssa. == Lähteet == == Aiheesta muualla == *Doria: Flora fennica: Suomen kasvisto, Lönnrot, Elias (1860) *Skannattu versio vuoden 1866 painoksesta, II osa : Suomen Kasvio luontais-järestössä Henriette Kress Luokka:Vuoden 1860 kirjat Luokka:Elias Lönnrotin teokset
Mosselokaupunki

Mosselokaupunki on pienehkö pientaloalue Kurikan kaupungin keskustan tuntumassa Etelä-Pohjanmaalla. Se sijaitsee Suupohjan radan ja Kurikan rautatieaseman länsipuolella. Ratapihan lisäksi Mosselokaupungin muut rajat ovat Paulaharjuntie, Mäkitie ja Jyräntie sekä lännessä Riuhdankallio. Suurin osa Mosselokaupungista on etupäässä rintamamiestaloista koostuvaa asuinaluetta, mutta alueella sijaitsee myös Fortaco Oy:n (ent. Ruukki Engineering, ent. Velsa) konepaja ja muuta teollisuutta. Mosselokaupungissa on aiempina vuosikymmeninä toiminut muun muassa tekstiilitehdas Kulo-Sauma sekä Velsa-yhtiöön kuulunut saha.Kulo-Sauma Oy, Kauppalehti. Viitattu 11.6.2014. Mosselokaupunkiin muutti sotien jälkeen kolmisenkymmentä karjalaisperhettä. Entinen koulurakennus toimii nyt Kurikka-seuran museona ja kotiseututalona.Kurikan kotiseutumuseo , Seikkaile Suupohjassa -sivusto, Suupohjan kehittämisyhdistys ry. Viitattu 20.11.2015. Rautatieasema on muutettu ruokaravintolaksi. Mosselokaupungissa on vuodesta 2006 alkaen järjestetty entisten ja nykyisten asukkaiden yhteistä tapahtumaa, joihin on osallistunut siirtolaisia Ruotsista ja Australiasta asti. Mosselokaupunkilaaset valitsevat keskuudestaan myös oman ”pormestarin”. Mosselokaupungissa ovat asuneet muun muassa kirjailija Orvokki Autio, näyttelijä Oskari Katajisto, ministeri Kalevi Kivistö, taidemaalari Pentti Koivikko ja yritysjohtaja Jorma Ollila.Mosselokaupunki , Kurikan kylät -esite, Seinäjoen Seudun Kehittämisyhdistys Liiveri ry 2011. Sivut 22–23. Viitattu 20.11.2015. Mosselokaupunki on saanut nimensä Velsan sahan työntekijöiden eväskääröstä eli pohjalaismurteella ”mosselosta”. ==Lähteet== ==Aiheesta muualla== *Mosselokaupunkilaaset ry:n sivusto *Matti Peuralan lapsuusmuistoja Mosselokaupungista (pdf) Luokka:Kurikan kylät
Don Warrington

Don Warrington (s. 23. toukokuuta 1951 Trinidad ja Tobago) on brittiläinen näyttelijä. Warrington on näytellyt useissa englantilaisissa televisiosarjoissa ja elokuvissa. Hänet nimitettiin vuonna 2008 Brittiläisen imperiumin ritarikuntaan. Samana vuonna hän osallistui brittiläiseen TV- ohjelmaan Strictly Come Dancing tanssiparinaan latinalaistansseihin erikoistunut Lilia Kopylova. ==Televisiorooleja== Vuosi Sarja Rooli 1974–1978 Rising Damp Philip Smith 1985–1987 C.A.T.S. Eyes Nigel Beaumont 1992 Red Dwarf Binks 2002–2003 Manchild Patrick 2003–2005 The Crouches Bailey 2006–2007 New Street Law Judge Ken Winyard 2006 Doctor Who Presidentti 2009–2010 Sairaalaelämää Trevor 2011– Murha paratiisissa Poliisipäällikkö Selwyn Patterson 2014 Chasing Shadows Harley Drayton 2016 The Five Ray Kenwood ==Lähteet== Luokka:Brittiläiset näyttelijät Luokka:Vuonna 1951 syntyneet Luokka:Elävät henkilöt